Rikunarita-ORG/Wikinium huggingface dataset:
# Farmacija

**Farmacija** – mokslas ir praktinė veikla, apimantys vaistinių medžiagų gavimą, laikymą, perdirbimą, kokybės kontrolę, parengimą gydymo reikalams ir išdavimą. Jos atsiradimas ir raida glaudžiai siejasi su medicina. 1240 m. farmacija atsiskyrė nuo medicinos.

## Farmacija Lietuvoje

Lietuvoje feodalizmo laikais farmacininkai buvo rengiami amatininkišku būdu vaistinėse. Mokslo pradininkas buvo Juozapas Sartorijus, 1785–93 m. dėstęs Vilniaus universitete. Po Pirmojo pasaulinio karo sistema buvo tvarkoma pagal carinės Rusijos įstatymus. Vaistinės, vaistų sandėliai ir įmonės priklausė privatiems asmenims arba akcinėms bendrovėms. Reikalus tvarkė Sveikatos departamento skyrius. Atkūrus Tarybų valdžią, nacionalizuotos vaistinės, vaistų sandėliai ir pramonės įmonės. Aukštojo išsilavinimo farmacininkai rengiami medicinos universitetuose.

## Farmacijos simboliai

*
*
*
*
*
*
*
*

## Išnašos
# Habilitacija

**Habilitacija** (lot. *habilitas*, kilm. *habilitatis* 'tinkamumas') – po daktaro laipsnio suteikimo einanti akademinė procedūra; habilituoto daktaro mokslinis laipsnis.

## Istorija

Akademinėje srityje žinoma nuo 1684 m. Tik 1819 metais Prūsija parengė pirmąją habilitacijos tvarką (nuostatus). Rengėjas – Wilhelm von Humboldt, Prūsijos vidaus reikalų ministerijos Kultūros ir mokymo sekcijos vedėjas (1809–1810).

## Kitos šalys

Vokietijoje, Austrijoje ir Šveicarijoje – akademinės srites egzaminas, po kurio suteikiama teisė dėstyti (*facultas docendi*) mokslo dalyką. Tokia teisė (lot. *facultas legendi*, vok. *Lehrbefähigung*) gali būti sąlyga papildomai suteikiant leidimą arba įgaliojimus dėstyti (lot. *venia legendi*, vok. *Lehrerlaubnis, Lehrbefugnis*), kurie nuo pirmosios teisės skiriasi tuo, jog susiję su reguliariai vykstančiais užsiėmimais (paskaitomis).

Habilitacijos arba analogiški laipsniai taip pat egzistuoja Prancūzijoje (habilitation à diriger les recherches), Italijoje (Abilitazione scientifica nazionale), San Marine, Jungtinėje Karalystėje (D.D., LL.D., Litt. D., Mus. D., Sc. D.), Airijoje (higher doctorate), Lichtenšteine, Suomijoje, Estijoje, Lenkijoje, Ispanijoje (acreditación de la ANECA), Portugalijoje (Agregação), Vengrijoje, Bulgarijoje, Čekijoje, Rumunijoje (abilitare), Moldovoje, Rusijoje (Doktor nauk), Ukrainoje, Slovakijoje, Švedijoje, Danijoje (dr. med./scient./phil.), Slovėnijoje, Graikijoje (υφηγεσία, υφηγητής), Armėnijoje, Azerbaidžane, Norvegijoje (førsteamanuensis), daugelyje buvusių Prancūzijos, Jungtinės Karalystės ir Ispanijos kolonijų: Indija, Pakistanas, Alžyras, Egiptas, Dominika, Meksika ir t. t.

Kai kuriose valstybėse habilitacijos laipsniai egzistuoja tik tam tikrose srityse (Belgijoje – teologijos srityje), tik tam tikruose regionuose (Brazilijos Sao Paolo valstijoje).

## Lietuva

Anksčiau buvo suteikiamas habilituoto daktaro mokslo laipsnis. Vėliau tapo specifine moksline procedūra.
Habilitacija Lietuvoje iki 2009 m. rugpjūčio 28 d. buvo pripažinimas, kad mokslininkas, įgijęs daktaro mokslo laipsnį, atliko mokslo ir studijų krypčiai reikšmingų darbų, sugeba metodiškai nepriekaištingai viešai išdėstyti savo darbų rezultatus ir tos mokslo šakos problemas, turi motyvuotą tolesnių mokslinių tyrimų programą ir yra pasirengęs eiti profesoriaus ar vyriausiojo mokslo darbuotojo pareigas. Habilitacijos procedūra ir habilituoto daktaro laipsnis Lietuvoje panaikinti priėmus naują mokslo ir studijų įstatymą bei po akademinės bendruomenės diskusijos apie habilitacijos žalingumą Lietuvos mokslo pažangai.

## Šaltiniai
# Dignaga

**Dignaga** (skr. दिग्नाग = IAST: *Dignāga*, pali *Dinnaga*; g. ~480 m. – m. ~540 m.) – Indijos filosofas, budistinės jogačaros mokyklos pradininkas, budistinės logikos pradininkas.

Kilęs iš Kančipuramo pietų Indijoje. Baigė budizmo universitetą Nalandoje, buvo Vasubandhaus mokinys. Sukūrė loginio pažinimo sisteminę teoriją. Parašė daugiau, kaip 20 veikalų (išliko tik vertimai į kinų ir tibetiečių kalbas). Dignaga aiškino, kad yra du pažinimo būdai – tiesioginis suvokimas per pojūčius ir loginė išvada (išprotis), skyrė išprotį sau ir išprotį kitam. Kūrė žodžio reikšmės teoriją, pagal kurią, žodis reiškia objektą, kai atmetamos su šiuo objektu nesusijusios reikšmės.

Pagrindiniai veikalai:

* *Hetucakra* („Priežasčių ratas“)
* *Pramāṇa-samuccaya* („Patikimo pažinimo šaltinių santrauka“)
* *Alambana-parīkṣā* („Veikalas apie suvokinius“)
* *Abhidharmakośa-marma-pradīpa* (Vasubandhaus veikalų santrauka)

## Šaltiniai
# Somapura Mahavihara

| Sompuro budistų viharo griuvėsiai Paharpure |
| --- |
| Pasaulio paveldo sąrašas |
|

---

 |
| **Vieta** |  Bangladešas |
| **Tipas** | Kultūrinis |
| **Kriterijus** | ii, ii, vi |
|  **Nuoroda** | (angl.) (pranc.): 322 |
| **Regionas**\*\* | Azija |
| **Įrašymo istorija** |
| **Įrašas** | 1985  (9-oji sesija) |
|
Somapura Mahavihara šalies/regiono žemėlapyje

 |
|  **Vikiteka:** | Somapura Mahavihara |
| \* Pavadinimas, koks nurodytas UNESCO sąraše. \*\* Regionas pagal UNESCO skirstymą. |

**Somapura Mahavihara** (beng. সোমপুর মহাবিহার = *Sōmpur Môhābihār*) – šventyklos griuvėsiai Paharpure, Bangladeše. Tai viena iš labiausiai žinomų Pietų Azijos budistų vihara. Nuo 1985 m. griuvėsiai įrašyti į UNESCO pasaulio paveldo sąrašą.

Šventykla išorėje sudaryta iš 177 kolonų ir su budistiška stūpa viduryje. Patalpose gyveno ir meditavo vienuoliai.
# Milijonas

**Milionas** (arba tūkstantis tūkstančių) – natūralusis skaičius, lygus 106 arba 1 000 000, kitaip tariant, vienetas su 6 nuliais. SI priešdėlis – „mega-“, SI raidė – M.

Skaitvardžio trumpinys lietuvių kalboje – *mln.* Anglų kalboje – priklausomai nuo konteksto ir rašymo stiliaus, gali būti *M*, *MM*, *m* arba *mill.*

Terminas „milijonas“ su tokia skaitine reikšme pavartotas XIV a. (apibūdinant „pirmojo bilijono“ dydį).

## Skaitinė reikšmė įvairiose sistemose

* Arabiškai: 1 000 000
* Romėniškai: M
* Dvejetainis kodas: 11110100001001000000
* Aštuntainis kodas: 3641100
* Dešimtainis kodas: 1000000
* Dvyliktainis kodas: 402854
* Šešioliktainis kodas: f4240
* Standartinė sistema: 1e6
* Programavimo kalboje: 10^6
* Standartinė išraiška: 106
* Pirminių skaičių sandauga: 26 × 56
* Kvadratinė šaknis: WIKINIUM\_MATH\_PH\_0
* Kubinė šaknis: WIKINIUM\_MATH\_PH\_2
* Šaknis: WIKINIUM\_MATH\_PH\_4
* Tangentas: tg(π/2 − 10-6)
* Kotangentas: ct(10-6)
* Logaritmas: logn(n106)

## Veiksmai su milijonu

* Kvadratas: (106)2 = 1012
* Kubas: (106)3 = 1018
* Laipsnis: (106)n = 106n
* Kai e yra laipsnio pagrindas: e106 ≈ 104,3429448 × 105
* Kvadratinė šaknis: WIKINIUM\_MATH\_PH\_6
* Kubinė šaknis: WIKINIUM\_MATH\_PH\_8
* Šaknis: WIKINIUM\_MATH\_PH\_10
* Sinusas: sin(106) ≈ -0,349994
* Kosinusas: cos(106) ≈ 0,936752
* Tangentas: tg(106) ≈ -0,373624
* Kotangentas: ct(106) ≈ -2,676484
* Natūrinis logaritmas: ln(106) ≈ 13,815511
* Dešimtainis logaritmas: log10(106) = 6

## Artimiausi atitikmenys

### Matematikoje

Matematikoje artimiausias milijono atitikmuo yra išreikštas kombinatoriniu koeficientu WIKINIUM\_MATH\_PH\_12 , kai WIKINIUM\_MATH\_PH\_14 ir WIKINIUM\_MATH\_PH\_16 reikšmės labai skiriasi: WIKINIUM\_MATH\_PH\_18

Taip pat milijonui artimą skaičių galima išreikšti faktorialu WIKINIUM\_MATH\_PH\_20 , kai WIKINIUM\_MATH\_PH\_22 reikšmė yra dviženklis skaičius: WIKINIUM\_MATH\_PH\_24

## Taip pat skaitykite

* Tūkstantis (viena tūkstantoji milijono)
* Milijardas (tūkstantis milijonų)
* Dideli skaičiai

## Išnašos
# Kupra

Kupra
**Kuprà** – atsikišusi nugaros dalis arba stuburo iškrypimas.

Dažniausiai atsiranda dėl sužalojimų ir įvairių ligų. Kupra taip pat gali atsirasti ir sparčiai augančiam paaugliui. Kartais kupra gali išaugti ir anksti pradėjusiems sportuoti sportininkams. Dėl kupros gali pakisti širdis, plaučiai, virškinamojo trakto organai.

## Išnašos
# Romeo ir Džuljeta

*Romeo ir Džuljeta*, Ford Madox Brown
**„Romeo ir Džuljeta“** (angl. *Romeo and Juliet*) – 1595 m. Viljamo Šekspyro sukurta tragedija, kurioje pasakojama jaunuolių iš priešiškai nusiteikusių šeimų meilės istorija. Viena populiariausių Šekspyro dramų, statyta, perdirbta ir interpretuota daugelį kartų. Romeo ir Džuljeta tapo tipiniu jaunų įsimylėjėlių pavyzdžiu ir prototipu kitoms istorijoms.

## Veikėjai

* **Romeo Montekis** – pagrindinis pjesės veikėjas, jaunas (16 metų) vaikinas iš Veronos miesto aristokratų Montekių šeimos, pamilstantis didžiausių Montekių priešų Kapulečių dukrą.
* **Džuljeta Kapuleti** – pagrindinė pjesės veikėja, jauna (14 metų) mergina, pamilstanti Romeo.
* **Benvolijus** – Romeo pusbrolis ir draugas.
* **Merkucijus** – Romeo draugas.
* **Tebaldas** – Džuljetos pusbrolis.
* **Eskalas** – Veronos kunigaikštis

## Pastatymai

* *Meilė ir mirtis Veronoje* – Eimuntas Nekrošius, Kęstutis Antanėlis, 1982.
* *Įstabioji ir graudžioji Romeo ir Džuljetos istorija* – Oskaras Koršunovas, 2003.

## Šaltiniai

*  Archyvuota kopija 2007-09-24 iš Wayback Machine projekto.
# Josh Childress

**Josh Childress**|  |
| Asmeniniai duomenys |
| Gimimo data | 1983 m. birželio 20 d. |
| Gimimo vieta | Harboras, Kalifornija, JAV |
| Ūgis | 2,03 cm |
| Svoris | 95 kg |
| Klubas |
| Dabar žaidžia |  |
| **Pozicija** | Atakuojantis gynėjas Lengvasis kraštas |
| NBA naujokų birža |
| 2004 m. | 6 šaukimu, Atlanta "Hawks" |
| Profesionalūs klubai |
| 2001–2004 2004–2008 2008–2010 2010–2012 2012 | Stanford'o koledžas Atlanta „Hawks“ Pirėjo „Olympiacos“ Phoenix „Suns“ Brooklyn „Nets“ |  |
|  |

**Joshua (Josh) Malik Childress** (g. 1983 m. birželio 20 d. Harbore, Kalifornijoje) – amerikiečių krepšininkas.

2008 m. pasirašė trejų metų sutartį su Pirėjo „Olympiacos“ klubu. 2010 m. liepos 14 d. pasirašė penkerių metų kontraktą su Phoenix „Suns“ klubu. 2012 m. liepos 16 d. buvo atleistas iš Fynikso komandos pasinaudojus amnestijos taisykle.

## Šaltiniai
# Azijinis buivolas

| Bubalus bubalis |
| --- |
|  Azijinis buivolas (*Bubalus bubalis*) |
| Mokslinė klasifikacija |
|

|  |  |
| --- | --- |
| Karalystė: | Gyvūnai *( Animalia)* |
| Tipas: | Chordiniai *( Chordata)* |
| Klasė: | Žinduoliai *( Mammalia)* |
| Būrys: | Porakanopiai *( Artiodactyla)* |
| Pobūris: | Atrajotojai *( Ruminantia)* |
| Šeima: | Dykaraginiai *( Bovidae)* |
| Pošeimis: | Jaučiai *( Bovinae)* |
| Gentis: | Azijiniai buivolai *( Bubalus)* |
| Rūšis: | Azijinis buivolas *( Bubalus bubalis)* |

 |
| Binomas |
| Bubalus bubalis Linnaeus, 1758 |

**Azijinis buivolas**, arba **vandeninis buivolas**, **arnis** (*Bubalus bubalis*) – jaučių (*Bovinae*) pošeimio dykaraginis žinduolis.

## Išvaizda

Stambūs buivolai – kūno aukštis 150–190 cm, sveria 700–1200 kg. Uodegos ilgis 60–100 cm. Patinai ir patelės su dideliais plačiai išskėstais ragais. Patinų ragai ilgi (iki 2 m), plokšti su aštria vidine briauna. Didžiausias išmatuotas ragų ilgis siekė virš 4 m. Patelių ragai mažesni. Kailis tamsiai rudas, plaukai reti ir šiurkštūs. Ant uodegos galo yra ilgesnių plaukų kuokštas.

## Paplitimas

Paplitęs izoliuotose teritorijose Butane, Indijoje, Šri Lankoje, Nepale, Mianmare, Tailande, Pietų Kinijoje, Kambodžoje, Laose ir Vietname. Gyvena džiunglėse prie vandens, krūmais apaugusiuose upių slėniuose.

## Elgsena

Gerai plaukioja. Didžiąją dalį praleidžia voliodamasis purve arba paniręs į vandenį, jog kyšo tik snukis. Laikosi nedideliais būriais, kuriuos sudaro senas patinas, patelė su jaunikliais ir jauni patinai. Minta vandens, pelkių ir vandens telkinių pakrančių augalais. Poruojasi įvairiu metų laiku, nėštumas trunka 300–340 dienų. Gimsta 1 jauniklis.

Retas, įrašyta į Tarptautinę raudonąją knygą.

## Santykis su žmogumi

Prijaukinti daugiau kaip prieš 5000 metų. Domestikuota forma smulkesnė, plačiai veisiama pietryčių Azijoje. Prijaukintas III tūkstantmetyje prieš mūsų erą. Naudojamas įvairiems darbams, auginamas mėsai, pienui. Naminiai buivolai išplito P. Europoje, Japonijoje, Havajuose, Centrinėje ir Pietų Amerikoje, Australijoje. Kai kuriose Australijos vietovėse yra sulaukėjusių buivolų, kurie medžiojami. Azijiniai buivolai laikomi ir medžioklės fermose JAV ir Pietų Afrikos Respublikoje.

## Literatūra

* Baleišis, R. Pasaulio kanopiniai žvėrys. Vilnius: Vilniaus Ekologijos institutas, 2009. 68 psl. ISBN 9986-443-36-9.

## Šaltiniai
# Nostalgija

**Nostalgija** (sen. gr. νόστος = *nostos* – grįžimas + sen. gr. άλγος = *algos* – skausmas, kančia) – emocija, sužadinta idealizuotų praeities prisiminimų, tam tikro gyvenimo tarpsnio ar vietovės pasiilgimo. Paprastai sukelia gerus jausmus, į nostalgiją linkęs žmogus jaučia gyvenimo prasmę, tačiau ji gali sukelti ir depresiją. Nostalgija gali būti reakcija į netektį, asmeninių ryšių, emociškai reikšmingų vietų, kultūros ir istorijos vertybių praradimą.

Nostalgija kyla dėl to, kad žmogus praeitį prisimena idealizuotai, supriešina ją su dabarties sunkumais. Psichiatro A. Hiršo teigimu, nostalgija labiau susijusi ne su pačiais išgyventais įvykiais, bet su jausmais, kuriuos patyrėme per tuos įvykius. Pavyzdžiui, žmogus jaučia ilgesį ne konkretiems vaikystės nutikimams ar pačiai vaikystei, o nerūpestingumo, džiugesio jausmui, kurį dažnai išgyvena būdami vaikai.

Pirmasis nostalgiją aprašė Homeras veikale Odisėja. Nostalgijos terminas pirmąkart buvo pavartotas 1688 m. Šveicarijos gydytojo J. Hoferio, norėdamas įvardyti jaunų kareivių, kovojančių toli nuo savo gimtųjų kraštų, namų ilgesį. Tuo metu nostalgija buvo laikyta liga, pasireiškiančia tokiais simptomais kaip verksmas be priežasties, širdies ritmo sutrikimas bei apetito praradimas. XX a. manyta, kad nostalgija yra psichikos sutrikimas, pasireiškiantis nemiga, nerimu ir depresinėmis nuotaikomis, būdingiausias emigrantams ir studentams.

## Šaltiniai
# Citigroup

Citigroup Inc.|  |
| Forma | Akcinė bendrovė |
| Pramonė | Bankininkystė ir Finansinės paslaugos |
| Įkurta | 1812 m. |
| Centrinė būstinė | Niujorkas, JAV |
| Darbuotojų | 258,000 (2010) |

**„Citigroup Inc.“** (*Citi*) – viena iš pagrindinių JAV finansinių paslaugų bendrovių. „Citigroup“ buvo suformuota per vieną iš didžiausių susijungimo istorijoje tarp bankininkystės milžino „Citicorp“ ir finansų konglomerato „Travelers Group“ 1998 m. „Citigroup“ turi plačiausią pasaulyje finansinių paslaugų tinklą, apimantį 140 šalių su apytikriai 16,000 ofisų. Bendrovėje dirba apie 300,000 darbuotojų. Pagrindiniai jo konkurentai JAV rinkoje yra „Bank of America“, „JP Morgan Chase“ ir „Wells Fargo“ bankai. „Citigroup“ patyrė milžiniškus nuostolius per 2008–2009 m. pasaulinę ekonominę krizę ir buvo išgelbėta JAV vyriausybės.
# Amerikos muzikos apdovanojimai

|  |
| --- |
| Amerikos muzikos apdovanojimai |
|
2019 m. logotipas |
| Skiriama už | ypatingi pasiekimai muzikos industrijoje |
| Šalis | JAV |
| Pirmasis apdovanojimas | 1974 m. vasario 19 d. (1974-02-19) |
| Svetainė | theamas.com |
| Televizijos/radijo transliacija |
| Tinklas | ABC (1974–2022) CBS (2025) |
| Prodiuseris | Dick Clark Productions |

**Amerikos muzikos apdovanojimai** arba **AMA** (angl. *American Music Awards*) – kasmetiniai JAV muzikos apdovanojimai, kuriuose nuo 2006 m. laimėtoją išrenka publika ir gerbėjai. Pirmasis transliuotojas – American Broadcasting Company, 2025 m. apdovanojimus rodys CBS transliuotojas.

## Šaltiniai
# Mikmakai

|  Mikmakai |
| --- |
| Mikmakų vyras ir moteris (1865 m.) |
| Gyventojų skaičius | ~13–14 tūkst. |
| Populiacija šalyse | Kanada (Naujasis Bransvikas, Naujoji Škotija, Niufaundlandas ir Labradoras, Princo Edvardo sala, Kvebekas) |
| Kalba (-os) | mikmakų, anglų, prancūzų |
| Vėliava |  |
| Religijos | krikščionybė (katalikai, protestantai), tradicinis tikėjimas |
| Giminingos etninės grupės | abenakiai, malesitai, pasamkvodžiai, penobskotai, kiti algonkinai, metisai |
|  |
|  **Vikiteka:** | Mikmakai |

**Mikmakai** (sav. *Mi’kmaq, Mi’gmaq, L’nu*) – indėnų tauta, priklausanti algonkinams. Gyvena Kanados rytuose – Šv. Lauryno įlankos pakrantėse, Naujosios Škotijos pusiasalyje, Princo Edvardo bei Keip Bretono salose, Niufaundlando vakaruose ir pietvakariuose. Populiacija – 13–14 tūkst. žmonių. Gimtoji kalba – mikmakų (priklauso algonkinų šeimai, kalbančiųjų ~8300 žm.), bet dauguma kalba angliškai ir prancūziškai. Tikintieji daugiausia katalikai, yra protestantų.

Ikikolonijiniu laikmečiu mikmakai gyveno Šv. Lauryno įlankos pakrantėse bei salose, Naujosios Škotijos pusiasalyje, vėliau ėmė keltis į Niufaundlandą. XIX a. kartu su giminingomis malesitų, pasamkvodžių, penobskotų tautomis sudarė Vabanakio konfederaciją. Kariavo su kaimyniniais irokėzais, iš jų perėmė kultūrinių bruožų. Mikmakai su europiečiais susidūrė XVI a., nuo XVIII a. perkelti į rezervacijas.

Tradicinės mikmakų žemės
Mikmakų tradicinė kultūra panaši į kitų subarktikos indėnų – vertėsi medžiokle, žvejyba, jūrinių žinduolių gaudymu, rankiojimu, augino tabaką. 2-3 giminingų šeimų būriai vasaromis susiburdavo į gyvenvietes (po 200 ir daugiau žmonių), turėdavo savo vadą.

Nuo XVIII a. perėjo prie samdomųjų darbų (daugiausia medkirtystės), prekinės žvejybos, amatų, bulvių auginimo, uogų rinkimo. XX a. susiklostė atskirų rezervacijų specializacija – omarų ir austrių gaudymas, krepšių pynimas, medienos apdirbimas, turistų aptarnavimas ir kt.

Mikmakų valdos dalijosi į 7 žemes, iš kurių svarbiausia laikytas Onamagas (Keip Bretono sala), kur gyvendavo dvasinis mikmakų vadas.

Tradiciškai būdinga didžioji šeima. Seniau buvo paplitusi poligamija, atidirbimas už nuotaką.

* Mikmakų mokasinai (~1860 m.)
* Mikmakų vasaros būstas (1935 m.)
* Šiuolaikinis mikmakų šokėjas
* Mikmakų meno dirbiniai

## Šaltiniai
# Sijų kalbos

|  |
| --- |
| Sijų |
| Paplitimas | Šiaurės Amerika |
| Kalbų skaičius | 15–20 |
| Geografinis paplitimas |
|  |
| Klasifikacija | vakarų sijų, katabvų |

**Sijų kalbos** − indėnų kalbų šeima, kurios kalbomis kalba indėnai sijai.

XVII−XVIII a. sijų kalbomis kalbėjo indėnų gentys, gyvenusios Š. Amerikoje (nuo Misisipės upės rytuose iki Uolinių kalnų vakaruose ir nuo Saskačevano upės šiaurėje iki Arkanzaso upės pietuose).

Sijų kalbas sudaro išnykusios katabvų kalbos (vokonų ir katabvų) bei vakarų sijų kalbos.

Skiriamos 3 vakarų sijų kalbų grupės:

* šiverų (ajovų, otų, misūrių kalbos)
* dhegijų (kanzų, kuapių, arba *kuapavių*, omahų, osedžių, ponkų kalbos)
* mandanų (vinebagų, dakotų, lakotų, krou arba absarokų, mandanų, hidatsų kalbos).

Kartais prie sijų kalbų priskiriama dar ir jučių kalba.

Kalbančiųjų sijų kalbomis ~100 000.

## Nuorodos

* `siou`MultiTree kalbos kodo „siou“ informacija (angl. *MultiTree: A Digital Library of Language Relationships: Information by code: „siou“*)
* Sijų kalbų bibliografija Archyvuota kopija 2005-11-08 iš Wayback Machine projekto. **(**angl.**) Sijų kalbų šeima **(**angl.**)**
# Papagai

|  Papagai |
| --- |
| Papagų mergina (1908 m.) |
| Gyventojų skaičius | ~20 000 |
| Populiacija šalyse |  Meksika  Jungtinės Amerikos Valstijos |
| Kalba (-os) | papagų, ispanų, anglų |
| Vėliava |  |
| Religijos | krikščionybė (katalikybė) |
| Giminingos etninės grupės | pimai, smėlynų papagai |
|  |
|  **Vikiteka:** | Papagai |

**Papagai** (isp. *pápagos*, sav. *Tohono O’odham* – „dykumos žmonės“) – indėnų tauta, priklausanti pimų grupei, gyvenanti šiaurės vakarų Meksikoje (Sonoros valstijoje, Chilos upės baseine) ir Jungtinėse Amerikos Valstijose (Arizonoje). Populiacija – apie 20 tūkst. žmonių. Vartoja papagų kalbą, priklausančią jutų-actekų kalbų šeimai, didelė dalis kalba ispaniškai ar/ir angliškai. Tiesa, palyginti ženkli JAV papagų dalis (~10 %) gerai arba visai nemoka angliškai. Dauguma papagų – krikščionys (daugiausia katalikai).

Papagai labai artimi pimams ir dažnai su jais apjungiami. Giminei būdinga mažoji šeima. Iki XX a. gyveno autonomiškai, sudarydavo laikinas sandraugas, turėjo seniūnų tarybas. Santuoka neolokalinė, yra sororato bruožų, sutartinių vestuvių. Religinei kultūrai būdingas lietaus simbolikos išryškinimas, lietaus šokiai, statomas didysis lietaus namas, taip pat apeiginis tabako naudojimas, fetišizmas. Papagai ženkliai asimiliuojasi su meksikiečiais.

Iš papagų amatų išsiskiria baltų apskritų krepšių su juodais raštais gamyba.

JAV, pietvakarių Arizonoje papagams sudaryta Tohono Oodhamų indėnų rezervacija. Po 1980 m. sugriežtinus JAV-Meksikos sienos priežiūrą, papagai susidūrė su sunkumais norėdami aplankyti gimines, gyvenančius kitapus sienos.

* Papagų vyras vakarietiška apranga (XX a. vid.)
* Papagų mergaitė-vandennešė (1908 m.)
* Krepšių pynėja (1916 m.)
* Atkurtas papagų būstas (San Chose de Tumakakorio misija, Arizona)

## Šaltiniai
# Spokanai

|  Spokanai |
| --- |
| Spokanų mergina (~1899 m.) |
| Gyventojų skaičius | ~2700 |
| Populiacija šalyse |  Jungtinės Amerikos Valstijos  ( Vašingtono valstija,  Montana,  Aidahas) |
| Kalba (-os) | anglų, Montanos sališų |
| Religijos | tradicinė religija, krikščionybė |
| Giminingos etninės grupės | kiti sališai (ypač flathedai, kalispelai, kerdalenai, liloetai) |
|  |
|  **Vikiteka:** | Spokanai |

**Spokanai** (*Spokane*) – indėnų sališų (vidinių) tauta, gyvenanti JAV, Vašingtono, Aidaho ir Montanos valstijose. Populiacija – apie ~2700 žmonių (kartu su flathedais ir kalispelais – apie 8000). Gimtoji Montanos sališų kalba nykstanti (70 kalbėtojų 2013 m.), vartoja anglų kalbą.

Spokanai gyveno Spokano upės (Kolumbijos intakas) baseine ir skirstėsi į aukštutinius, vidurinius bei žemutinius. Kartu su nezpersais bei kitais sališais dalyvaudavo raitosiose bizonų medžioklėse į rytus nuo Uolinių kalnų. 1858 m. kartu su kerdalenais dalyvavo kare prieš JAV. 1881 m. žemutiniai spokanai įsikūrė Spokano rezervacijoje (šiaurės rytų Vašingtonas, Stivenso apygarda), aukštutiniai ir viduriniai spokanai pateko į Flathedo bei Kerdaleno rezervacijas atitinkamai Montanos ir Aidaho valstijose.

XX a. antroje pusėje spokanų žemėse veikė urano kasykla. Dabar verčiasi daugiausia žemės ūkiu, miško ruošos darbais. Veikia profesinio lavinimo, kalbos mokymosi programos.

* Spokanų kilmės rašytojas Šermanas Aleksis (*Sherman Alexie*)
* Spokanų jaunuolis (1897 m.)
* Spokanų dailininkė, visuomenininkė Šarlena Teters

## Šaltiniai